Arte vizuale - ANA RANETE

ANA RANETE

S-a născut în 1959 la Izvorul Alb, judeţul Neamţ. A absolvit Universitatea Politehnică Bucureşti şi a urmat cursuri de grafică şi pictură în atelierele de ceramică din Capitală. Este membră a Asociaţiei Artiştilor Plastici Bucureşti, a Asociaţiei Artiştilor Plastici Feroviari din România, a Comunităţii de Artă „Vreau să pictez” şi a Uniunii Artiştilor Plastici. Participă din anul 2002 la expoziţii colective şi de grup ale Asociaţiei Artiştilor Plastici Bucureşti. A câştigat mai multe premii, dintre care amintim: Premiul II la concursul UNIVERS XXL ediţia I/2012; Premiul II la concursul de pictură marină „Dimitrie Ştiubei” (august 2015); Premiul II la concursul „Pictură şi grafică” (decembrie 2015) şi Premiul III la concursul de pictură marină „Enescu şi marea” (decembrie 2015). „În tablouri ca Primăvară violet ori Fulg de nea, Ana Ranete explorează, cu succes, universul balerinelor, atât de generos în ipostaze extrem de picturale, cum o demonstrează numeroşi artişti din artele vizuale de pe continentul european. Alte tablouri, care poartă titluri edificatoare ca Magnolie sau Scaieţii, se opresc la lumea vegetală, şi ea cu foarte multe oferte pentru un spirit iscoditor, cum este Ana Ranete…” (Aristotel Bunescu).

Ajunul Crăciunului, pictură ulei pe pânză, 60×80 cm

Ram de magnolie, pictură ulei pe pânză 50×60 cm

Curioasa, pictură ulei pe pânză, 50×70 cm

Primăvara violet, pictură ulei pe pânză, 60×80 cm

Păun, ulei pe pânză, 50×70 cm

Siesta, pictură ulei pe pânză 50×40 cm

Pălăria roșie, pictură ulei pe pânză, 40×50 cm

Solstițiu, pictură ulei pe pânză, 50×70 cm

Contents